ร่างข้อบัญญัติองค์การบริหารส่วนตำบล
เรื่อง  อัตราค่าตอบแทนการอนุญาต  ตามมาตรา  9  แห่งประมวลกฎหมายที่ดิน  
-----------------------------------------------   


อาศัยอำนาจตามความในมาตรา  71  แห่งพระราชบัญญัติสภาตำบลและองค์การบริหารส่วนตำบล  พ.ศ.  2537  และฉบับแก้ไขเพิ่มเติมถึง   (ฉบับที่  5)  พ.ศ.  2546  และมาตรา  9/1  แห่งประมวลกฎหมายที่ดิน  พ.ศ.  2497  พระราชบัญญัติแก้ไข  เพิ่มเติมประมวลกฎหมายที่ดิน  (ฉบับที่  11)  พ.ศ.  2551 องค์การบริหารส่วนตำบลสระแก้ว จึงตราข้อบัญญัตินี้ขึ้นไว้โดยความเห็นชอบของสภาองค์การบริหารส่วนตำบลสระแก้วและโดยอนุมัติของนายอำเภอท่าศาลา ดังต่อไปนี้


ข้อ  1.  ข้อบัญญัตินี้เรียกว่า  ข้อบัญญัติองค์การบริหารส่วนตำบล  เรื่อง  อัตราค่าตอบแทนการอนุญาตตามมาตรา  9  แห่งประมวลกฎหมายที่ดิน  พ.ศ.  2551


ข้อ  2.  ให้ใช้ข้อบัญญัติองค์การบริหารส่วนตำบล  ฉบับนี้ในเขตพื้นที่องค์การบริหารส่วนตำบลสระแก้ว ให้มีผลใช้บังคับได้  ตั้งแต่นายอำเภอท่าศาลา  อนุมัติและประกาศให้ประชาชนได้รับทราบโดยเปิดเผย          


ข้อ  3.  ให้ผู้ได้รับอนุญาตตามมาตรา  9  แห่งประมวลกฎหมายที่ดิน  เสียค่าตอบแทนเป็นรายปีให้แก่องค์การบริหารส่วนตำบลสระแก้ว  ดังนี้  



3.1  ค่าตอบแทนในการอนุญาตตามมาตรา  9  (1)  ไร่ละ  1,000  บาทต่อปี  เศษของไร่  คิดเป็นไร่



3.2  ค่าตอบแทนในการอนุญาตตามมาตรา  9  (2)  หรือ  มาตรา  9  (3)  




(ก)  การขุดหรือการดูดทราย  ไร่ละ  20,000  บาทต่อปี  เศษของไร่คิดเป็นไร่




(ข)  การขุดดินหรือลูกรังหรืออื่น ๆ  ไร่ละ  10,000  บาทต่อปี  เศษของไร่คิดเป็นไร่  หรือ  ลูกบาศก์เมตรละ  10  บาท


ข้อ  4.  ให้นายกองค์การบริหารส่วนตำบลสระแก้ว  รักษาการให้เป็นไปตามข้อบัญญัติองค์การบริหารส่วนตำบลนี้  และมีอำนาจออกประกาศหรือคำสั่งเพื่อปฏิบัติการให้เป็นไปตามข้อบัญญัติดังกล่าว



ประกาศ  ณ  วันที่            เดือน                            พ.ศ.  2551







(ลงชื่อ)








(นายวิโรจน์  พิมเสน)



  


            นายกองค์การบริหารส่วนตำบลสระแก้ว


เห็นชอบ
อัตราบัญชีแนบท้ายข้อบัญญัติองค์การบริหารส่วนตำบล
........................................
อัตราค่าตอบแทนการอนุญาตดูดทรายตามมาตรา 9 แห่งประมวลกฎหมายที่ดิน
1. กำหนดไว้ในอัตราไร่ละ  20,000.- บาท  เศษของไร่คิดเป็นไร่
บันทึกหลักการและเหตุผล
ประกอบร่างข้อบัญญัติองค์การบริหารส่วนตำบล
เรื่อง  อัตราค่าตอบแทนการอนุญาตตามมาตรา 9 แห่งประมวลกฎหมายที่ดิน  พ.ศ.  2551
หลักการ

การกำหนดอัตราค่าตอบแทนการอนุญาตตามมาตรา 9 แห่งประมวลกฎหมายที่ดิน เป็นการเรียกเก็บค่าตอบแทนจากผู้ประกอบการที่ได้รับอนุญาตตามมาตรา 9/1 แห่งประมวลกฎหมายที่ดิน พ.ศ.  2497  พระราชบัญญัติแก้ไขเพิ่มเติมประมวลกฎหมายที่ดิน  (ฉบับที่  11)    พ.ศ.  2551  ซึ่งอยู่ในเขตพื้นที่องค์การบริหารส่วนตำบลสระแก้ว เป็นการเรียกเก็บค่าตอบแทนเป็นรายปี
เหตุผล

ตามประมวลกฎหมายที่ดิน  พ.ศ.  2497  พระราชบัญญัติแก้ไขเพิ่มเติมประมวลกฎหมายที่ดิน (ฉบับที่ 11) พ.ศ. 2551 ได้กำหนดให้ผู้ที่ได้รับอนุญาตตามมาตรา 9/1 แห่งประมวลกฎหมายที่ดิน ต้องเสียค่าตอบแทนเป็นรายปีให้กับองค์การบริหารส่วนตำบลทีที่ดินที่ได้รับอนุญาตตามมาตรา  9  ต้องเสียค่าตอบแทนเป็นรายปีให้แก่องค์การบริหารส่วนตำบล ที่ที่ดินได้รับอนุญาต  โดยดำเนินการจัดทำข้อบัญญัติท้องถิ่นขึ้นโดยกำหนดอัตราค่าตอบแทนการอนุญาตตามมาตรา 9 แห่งประมวลกฎหมายที่ดิน เพื่อนำเงินรายได้ดังกล่าวไปใช้จ่ายในภารกิจหน้าที่ขององค์การบริหารส่วนตำบล จึงจำเป็นต้องตราข้อบัญญัตินี้
แบบเสนอร่างข้อบัญญัติ








ที่ทำการองค์การบริหารส่วนตำบลสระแก้ว








อำเภอท่าศาลา  จังหวัดนครศรีธรรมราช





   วันที่  26  มิถุนายน  2551
เรื่อง  เสนอร่างข้อบัญญัติองค์การบริหารส่วนตำบล
เรียน  ประธานสภาองค์การบริหารส่วนตำบลสระแก้ว


ข้าพเจ้าขอเสนอร่างข้อบัญญัติองค์การบริหารส่วนตำบล เรื่อง  การกำหนดอัตราค่าตอบแทนการอนุญาตดูดทรายตามมาตรา 9 แห่งประมวลกฎหมายที่ดิน ฉบับนี้มาเพื่อโปรดนำเสนอต่อที่ประชุมสภาองค์การบริหารส่วนตำบลสระแก้ว ในสมัยประชุมนี้ซึ่งได้เสนอบันทึกหลักการและเหตุผลในการเสนอร่างข้อบัญญัติองค์การบริหารส่วนตำบล ดังกล่าวมาด้วยแล้ว





  ขอแสดงความนับถือ
                                                  (ลงชื่อ)



       ผู้เสนอ

                                                                      (นายวิโรจน์  พิมเสน)
                                                         นายกองค์การบริหารส่วนตำบลสระแก้ว

